recursal/SuperWikiNEXT-32B huggingface dataset:
Источната страна на планината Гоч
**Специјалниот природен резерват** **Гоч** ја опфаќа самата планина Гоч и областа околу неа. Врз основа на Уредбата на Владата на Република Србија бр. 2981, во 2014 година, шумскиот комплекс Гоч-Гвоздац бил прогласен во категоријата *Специјален природен резерват*.

Географска положба
------------------

Планинскиот масив Гоч се протега помеѓу реките Ибар и Западна Морава, 30 километри југоисточно од Краљево и 202 км од Белград. Неговата надморска височина се движи помеѓу 300 и 1.154 метри. Од источната страна е покриен со богати и убави шуми, а на запад целиот е гол и каменест. На север овој масив е поврзан со планината Столови, а на југ се потпира на масивот Копаоник. Политички припаѓа на две општини-Краљево и Врњачка Бања. Планинскиот масив Гоч на територијата на општина Краљево е застапен со делови од сливот на Гвоздачка река и реката Сокоља.

Печурки
-------

Гоч печурките се посебна приказна. Ваква разновидност на видови е многу тешко да се најде на релативно мал простор. Поради оддалечените населби и патишта од резерватот Гоч има многу видови на печурки, но не само печурки туку и други растенија и животни.

Фауна и флора
-------------

 Гочко езеро
Според некои податоци, Гоч има 40 проценти од вкупната балканска флора и фауна. На Гоч може да се најдат повеќе лековити и јадливи растенија отколку на Копаоник, Златибор и Тара заедно. Благодарение на природните одлики, пред се зачувувањето на биолошката разновидност и шумските заедници, како и убавината на пределот, поволната клима, богатството на реки и создадените вредности, планината Гоч целосно ги исполнува условите за заштита како Специјален природен резерват. На поширокото подрачје на Гоч се пронајдени 27 видови цицачи. Во Гроздачка и Брезанска река, како и на поширокиот простор на Гоч, живее видра која е заштитена со закон како природна реткост. Овој вид е показател на незагаденоста на водата и богатството на ихтиофауната. Таа е означена како ранлива на европската и светската Црвена листа.

### Видра

Видра, вид од семејството на куни, исклучително прилагодена за живот во слатки вода. Тие се познати како многу вешти пливачи. Видрите имаат густо и многу подвижно тело. Нивната структура на телото е исклучително способна за нуркање. Тие можат да издржат исклучително долго во вода, а користат остри и силни заби за да го ловат пленот.

Наводи
------

1. ↑  „Специјални резерват природе „Гоч-Гвоздац"". *Шумарски факултет*. Посетено на 24. 1. 2019. Проверете ги датумските вредности во: `|accessdate=` (help)
Поглед на Колумбиските Ридови од возилото од слетувилиштето на возилото *Spirit*. Ридот Хазбанд има највисок врв.
**Хазбанд** (англ. *Husband Hill*) е рид на планетата Марс, дел од Колумбиските Ридови во кратерот Гусев, недалеку од слетувилиштето на марсоодот *Спирит* на НАСА. Именуван е во чест на Рик Д. Хазбанд, загинатиот командант на шатлот „Колумбија".

На 22 август 2005 возилото *Spirit* се искачило до врвот на ридот Хазбанд за да врши истражувања и почнало да се симнува на 25 септември истата година, проведувајќи речиси два месеци на висорамнината правејќи снимки на местото и околината. На ридот се наоѓа и сртот Камберленд, каде постојат карпи со необично големо количество на фосфор, како и „Елдорадо", темна албедо-форма на јужната страна.

Панорама од 360° направена при симнување од врвот на ридот Хазбанд

Надворешни врски
----------------

* Мреж. место на марсовите возила (англиски)
* Врвот на ридот Хазбанд - панорамска слика (англиски)

|  |  |
| --- | --- |
| Stub icon | *Оваа статија за планетата Марс или нејзините месечини е никулец. Можете да помогнете со тоа што ќе ја проширите.** п
* р
* у
 |
Супермесечина од 19 март 2011 година (десно), во споредба со изгледот на месечината од 20 декември 2010 година. (лево); поглед од Земјата
**Супермесечина** — полна месечина или млада месечина која скоро се совпаѓа со перигеј - односно најблиското растојание на кое месечината се наоѓа од Земјата во својата елипсовидна орбита - што резултира со малку поголема од вообичаената очигледна големина на месечевиот диск како што е гледано од Земјата. Техничкото име е перигеј-сизигија (на системот Земја-Месечина-Сонце) или целосна (или нова) Месечина околу перигеја. Терминот супермесечина е астролошки по потекло и нема прецизна астрономска дефиниција.

Вистинската поврзаност на Месечината со океанските и корусните плими, довело до тврдења дека феноменот на супермесечина може да биде поврзан со зголемен ризик од настани како земјотреси и вулкански ерупции, но не е пронајдена таква врска.

Спротивниот феномен од супермесечина се нарекува микромесечина, иако овој термин не е толку раширен како супермесечина.

Наводи
------

1. ↑  Staff (September 7, 2014). „Revisiting the Moon". *New York Times*. Посетено на September 8, 2014.
2. ↑  Plait, Phil. „Kryptonite for the supermoon". *Bad Astronomy*. Discover. Архивирано од изворникот на 2019-10-22. Посетено на August 29, 2015.
3. ↑  Rice, Rachel. „No Link Between 'Super Moon' and Earthquakes". Discovery News. Архивирано од изворникот на 2011-06-13. Посетено на March 20, 2015.
4. ↑  „What Is a Micromoon?". *timeanddate.com*. Stavanger, Norway: Time and Date AS. Посетено на August 6, 2018.

Надворешни врски
----------------

|  |  |
| --- | --- |
|  | Видете ***супермесечина*** во Викиречник, слободниот речник. |

* Супермесечина на Ризницата ?
* Lunar Apogee/Perigee Calculator
* Richard Nolle's definition
* Richard Nolle's list of supermoon's in the 21st century
* Full Moon at Perigee (Super Moon): 2001 to 2100 (Fred Espenak)
* Super Blue Blood Moon 2018 Архивирано на 29 септември 2020 г. | Check123 1 Minute Video
**Хазелгрунд** (германски: *Haselgrund*) — поранешна општинска заедница во округот Шмалкалден-Мајнинген, во Тирингија, Германија. Седиштето на општинската заедница било во Фирнау. Била распуштена во јануари 2019 година.

Општинската заедница Хазелгрунд се состоела од следниве општини:

1. Алтерсбах
2. Бермбах
3. Обершенау
4. Ротероде
5. Шпрингштиле
6. Унтершенау
7. Фирнау

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 152241587
* GND: 10070452-9

 |

 |

Координати: 50°40′01″ N; 10°33′12″ E﻿ / ﻿50.666944° СГШ; 10.553333° ИГД﻿ / 50.666944; 10.553333


|  |  |
| --- | --- |
| Stub icon | *Оваа статија за место во округот Шмалкалден-Мајнинген е никулец. Можете да помогнете со тоа што ќе ја проширите.** п
* р
* у
 |
**Симитлиска Котлина** (бугарски: *Симитлийската котловина*) — котлина во Пиринска Македонија, во поречието на реката Струма.

Котлината е длабоко налегната по раседни линии меѓу планините Рила на североисток, Влаина на запад, Пирин на југоисток и Крупничка Планина од Малешевските Планини на југозапад. На север преку Орановската Клисура е поврзана со Горноџумајската Котлина, а на југ преку Кресненската Клисура — со Светиврачко-петричката Котлина. Најголемата должина во правец север-југ изнесува 7 км, а средната ширина ѝ е 4 км. Зафаќа површина од 26 км2 при средна надморска висина од 360 м.

Котлината е остаток од дно на миоценско и плиоценско езеро, в во чии талози се образувале наоѓалишта на кафеав јаглен и бројни врели минерални извори] во подрачјето на градот Симитли. Се одликува со висока сеизмичка активност (катастрофален земјотрес во 1904 г.). Земјиштето е ридество и со слаба плодност, сврзан со вкопувањето на притоките на Струма — Градевска, Стара, Сушичка Река и Брежанска Река. Климата е преодно средоземна. Почвата е плитка, процедена циметна шумска во ридестите делови и алувијална по ниските речни тераси. Котлината нуди добри услови за одгледување на тутун и лозја. Главна дејност на населението е јагленарството.

Симитлиската Котлина се наоѓа на една од главните воздушни магистрали за преселба на птиците од Европа во Африка, наречена „Вија Аристотелис. Тука презимуваат врапци, гугутки, галеби, соколи, сипки, косови, еребици и дроздови, а летно време се гнездат славеи, патки, мочварки и ластовички.

Во средиштето на котлината е сместен градот Симитли, а во северниот и јужниот дел има уште 5 села: Железница, Крупник, Долна Сушица (Полена), Полето и Черниче.

Од север кон југ, во должина од 11,5 км, поминува делница на првокласниот пат бр. 1 од Државната патна мрежа Видин – Софија – ГП „Кулата".

Напоредно на него минува и делница од пругата Софија – Горна Џумаја – Кулата.

Топографска карта
-----------------

* Лист од карта K-34-83. Размер: 1 : 100 000

Извори
------

* Мичев, Николай и др. (1980). *Географски речник на България*. София: Наука и изкуство. стр. 439–440.

Наводи
------

1. ↑  Хидрогеолошки опис и оценка на експлоатациските ресурси на подземните води на Струма Архивирано на 3 декември 2008 г. (бугарски)
2. ↑  Програма за развој на туризмот во Општина Симитли[*мртва врска*] — Државна агенција за туризам (бугарски)
**Островот Увеа** ― еден од Лојалтските Острови, во архипелагот Нова Каледонија, кој што е прекуморска територија на Франција во Тихиот Океан. Островот е дел од комуната (општина) Увеа, во покраината Лојалтски Острови, Нова Каледонија.

Географија
----------

Островот во облик на полумесечина, кој припаѓа на поголем атол, кој е 50км долг и 7км широк. Лежи североисточно од островот Гранд Тер, кое што е од големото копно на Нова Каледонија.

Историја
--------

Увеа е полинезиска ексклава првично населена од полинезиски морепловци кои го именувале по нивниот домашен остров Увеа. Некои од нивните потомци сè уште зборуваат на западно-увејански јазик.

Демографија
-----------

Во Увеа живеат околу 3.000 луѓе кои се организирани во племиња поделени на полинезијци и меланезијци по етничко потекло. На островот се зборува јазикот Јааи.

Флора и фауна
-------------

Увеа има богати морски ресурси и е дом на многу морски желки, видови риби, корали, како и домашни папагали. Увеанскиот папагал може да се најде само на островот Увеа.

Голем рак наречен кокосов рак или *crabe de cocotier* може да се најде на островот. Големите сини ракови живеат во насади со палми и можат да пораснат до неколку килограми во големина. Тие се копнени видови и не се впуштаат во океанот.

Во Увеа се наоѓа и трофејната коскеста риба која се населува во плитките води богати со хранливи материи на атолот. 

Координати: 20°39′8″S 166°33′43″E﻿ / ﻿20.65222° ЈГШ; 166.56194° ИГД﻿ / -20.65222; 166.56194
**Симка Миланова Серафимова - Теодосиевска** (Тетово, 19 јули 1923

) — македонски специјалист по ортодонција и вонреден професор на Стоматолошкиот факултет во Скопје.

Животопис
---------

Серафимова - Теодосиевска е родена во Тетово на 19 јули 1923 година. Хабилитирала во 1974 година. Била раководител на Клиниката по ортодонција. Автор е на 74 стручно-научни трудови.

Наводи
------

1. ↑  *Македонска енциклопедија*. **II** (прво. изд.). Скопје: МАНУ. ISBN 978-608-203-024-2 Проверете ја вредноста `|isbn=`: checksum (help).

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Убиство со умисла** е секое противправно убивање на друг човек, без никакво оправдание или изговор, особено противзкаонско одземање на човечки живот со претходна намера. Во зависност од правната регулатива, во некои законодавства, овој облик се разликува од убиство без умисла кое означува убиство без лоша намера, предизвикано од разумна провокација или од намален капацитет за расудување.

Во повеќето општества, убиството се третира како најсериозна форма на злосторство при што извршителот вообичаено се осудува на тешка казна (повеќегодишна затворска казна, доживотен затвор или дури и смртна казна).

Наводи
------

1. ↑  *West's Encyclopedia of American Law, Volume 7 (Legal Representation to Oyez)*. West Group. 1998. ISBN 978-0314201607. Посетено на 10 September 2017.
2. ↑  „Murder". *Merriam-Webster*. Архивирано од изворникот на 2 October 2017. Посетено на 10 September 2017.
3. ↑  *The American Heritage Dictionary* (5. изд.). Random House Publishing Group. 2012. ISBN 978-0553583229. Посетено на 10 September 2017.
4. ↑  Tran, Mark (2011-03-28). „China and US among top punishers but death penalty in decline". *The Guardian*. London. Архивирано од изворникот на 2017-02-17.
**Тане Наумов** (с. Долно Котори, Леринско, Егејска Македонија, 24 февруари 1907 - Битола, 27 април 1977) — македонски комунист, учесник во Шпанската граѓанска војна, во НОБ во Егејска Македонија и во Грчката граѓанска војна.

Животопис
---------

Наумов е роден во 1907 г. во Долно Котори, Леринско. Во 1912 година, за време на Првата балканска војна, биле убиени неговиот татко и неговиот дедо. Тоа го принудува Тане да работи уште од мали години. Во 1933 година станал член на КПГ. По воведувањето на диктатурата на Метаксас, во 1936 година, заедно со други комунисти Грци, заминал со брод за Панама.

Во Шпанија дошол од Панама на 4 август 1937 година. Прво бил морнар во трговските бродови „Стануел" и „Марџит" и учествувал во дотурот на оружје и опрема за републиканска Шпанија по морски пат. По потопувањето на бродовите од непријателската авијација, се приклучил на пешадиските единици.

На 5 февруари 1939 година пребегнал во Франција, со последните интер-бригадисти што ја напуштале Шпанија. По директива на Комунистичката партија на Франција (КПФ) работи во внатрешноста на Франција, во рудникот Буасон. По окупацијата на Франција од нацистичка Германија, во 1942 година бил фатен од Гестапо и бил затворен во логорот „Рош Рум" во Германија. На 22 април 1943 година е префрлен во Бугарија (во Пирот), од каде набрзо, на 5 мај, успеал да побегне од логорот и се вратил во родното село.

Раководители на НОФ: Герман Дамовски, Ставрос Кочопулос, Тане Наумов и Вангел Ајановски - Оче 
По враќањето во селото, се вклучил во ЕЛАС и бил назначен за организациски секретар на Суровичкиот реон. Во текот на Граѓанската војна во Грција бил организациски секретар на НОФ за Леринско-кајларскиот реон, а подоцна станал член на Главното раководство на НОФ.

По поразот на ДАГ, во септември 1949 година се префрлил во Албанија, од каде во ноември истата година со товарен брод бил префрлен во Полска. Таму бил осуден поради „титоизам" на седум години строг затвор и од 17 март 1950 година се наоѓа во затворот во Згожелци. По смртта на Сталин, по одлежаните четири години затвор, добил помилување и на 12 мај 1954 година бил ослободен. Во 1956 година се вратил во Југославија, но по доаѓањето во Скопје бил затворен и испитуван три дена во затворот во Идризово. Во август 1956 година бил ослободен и пристигнал во Битола кај своето семејство. Починал во Битола на 27 април 1977 година.

Наводи
------

1. ↑  Атанас Тане Наумовски „Долно Котори и которчани", Битола, 2007, 5-10 и 173 стр.

Извори
------

* Егејска Македонија во НОБ 1945, Том II, Скопје 1973.
* Егејска Македонија во НОБ 1949, Том VI, Скопје 1983.
**Фарадеева константа**, симбол *F* – константа во физиката и хемијата која ја претставува величината на електричен полнеж на мол електрони. Името го добила по Мајкл Фарадеј, а нејзината прифатена вредност е:

*F* = 96 485,3383(83) C mol−1

Фарадеевата константа има прост однос со две други физички константи:

{\displaystyle F\,=\,eN\_{A}}
каде

*e* ≈ 1,60217662 ×10−19 кулони

*NA* ≈ 6,02214086 ×1023 mol−1

*N*A е Авогадрова константа (односот на бројот на честички, *N*, кој нема единица мерка, со количината супстанција, *n*, во молови), и *e* е елементарен полнеж или величина на полнежот на еден електрон.

Фарадеевата константа често се користи во електролизата. Количината полнеж во кулони може да се подели со Фарадеевата константа за да се најде количината (во молови) на елементот кој бил оксидиран.

Вредноста на *F* прво биле одредена со мерење на тежината на количината сребро наталожено при електрохемиска реакција при која биле мерени електричната струја која поминува, времето во кое поминува и користејќи ги Фарадеевите закон за електролиза. Истражувањата продолжуваат за изнаоѓање на посигурни начини за определување на поврзаните константи *F*, *N*A и *e*.

Поврзано
--------

* Фарадеев кафез
* Фарадеева ефикасност
* Фарадееви закони за електролиза
* Фарадеев закон за индукција
* Фарадеев цилиндар

Наводи
------

1. ↑  Терминот „величина" се користи во смисла на „апсолутна вредност": полнежот на електрон е негативен, но „*F*" е дефиниран да е позитивен.
2. ↑  NIST Introduction to physical constants

Надворешни врски
----------------

* (англиски) National Institute of Standards and Technology, *Faraday constant F*, CODATA, 2010
* (англиски) NIST, *Introduction to the constants for nonexperts*
* (англиски) Bower, V.E. ; Davis, R.S. ; Murphy, T.J. ; Paulsen, P.J. ; Gramlich, J.W. ; Powell, L.J. *Recalculation of the Faraday Constant Due to a New Value for the Atomic Weight of Silver*, National Institute of Standards and Technology, Washington, DC 20234, 16 septembre 1981
**Трихонида** (грчки: *Τριχωνίδα*) - езеро во Грција, во округот Етолија-Акарнанија.

Местоположба
------------

Трихонида е најголемото природно езеро во Грција. Се наоѓа на источниот дел на округот Етолија-Акарнанија, југоисточно од градот Агринион и северозападно од Нафпактос. Опфаќа површина од 98,6 [[км2]] со максимална должина од 19 км и максимална длабочина од 58 метри.

Особености
----------

Пред милион години езерото било многу поголеми и го покривало средишниот дел на округот кој сега е рамница. Планините Панетолико се наоѓаат се наоѓаат северно и североисточно од езерото. Општинските единици кои го опкружуваат езерото се Термо, Макринеи, Аракинтос, Тестеис и Паравола. Околу езерото се наоѓаат прекрасни шуми јавори, борови и други дрвја. Езерото и околината се дом на повеќе од 200 видови птици. Тука се наоѓаат и села со земјоделско земјиште.

Галерија
--------

* Поглед на езеротоПоглед на езерото
* ТрихонидаТрихонида
* Поглед на езерото во самракПоглед на езерото во самрак
* Чамец на ТрихонидаЧамец на Трихонида

Поврзано
--------

* Список на езера во Грција

Наводи
------

1. ↑  Waveform Relocation and Focal Mechanism Analysis of an Earthquake Swarm in Trichonis Lake, Western Greece rad=Bulletin of the Seismological Society of America, 2008, 2. стр. 804–811, 10.1785/0120070185

Надворешни врски
----------------

|  |  |
| --- | --- |
| Ризница | „Трихонида (езеро)" на Ризницата ? |

* Езеро Трихонида

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 152614673
* LCCN: n97010218
* GND: 7702307-9

 |

 |
**Тане Цалев Стефаноски**, познат како **Тане Цалески** ( 1918
 во Србјани, Кичевско — 19 ноември 1943

 во Симница, Гостиварско) — македонски партизан, борец за слобода на Македонија и учесник во НОВ.

Спомен обележје на Тане Цалески во Кичево.

Животопис
---------

Потекнувал од сиромашно семејство. Од својата четврта година останал без татко ѝ неговото семејство се пpeceлило и живеело во Кичево, каде го завршил основното училиште. Завршил и трговско училиште, а потоа станал трговски помошник. Бидејќи во 1937 година останал без работа, бил принуден да оди на печалба во Белград, каде успеал да го изучи браварскиот занает и станал квалификуван бравар. Во Белград се поврзал со напредните работници и студенти и учествувал во повеќе штрајкови и демонстрации против тогашната ненародна власт. Во 1938 година, Тане се вратил во Кичево и се вработил како ложач на малиот воз.

Втора светска војна
-------------------

Во 1941 година станал член на КПМ во Кичево, а од пролетта 1943 година ѝ член на Месниот комитет за Кичево и секретар на Железничката партиска организација. Во пролетта 1942 година, како работник во ложилницата во Кичево, служел како курирска врска помеѓу Кичево-Струга и Кичево-Гостивар, релацијата на која сообраќал возот. Како секретар на Железничката партиска организација во Кичево, уште во есента 1942 година бил организатор на штрајкот на железничарите. Во септември 1943 година, во слободно Кичево, бил доста активен, а со повлекувањето на единиците од Кичево, заминал партизан со Групата баталјони и учествувал во борбите за второто ослободување на Кичево на 1 ноември 1943 година. Со Групата баталјони ги продолжил борбите на Буковиќ и Гостиварско. На 19 ноември 1943 година бил во една отсечена група борци од баталјоните која водела борба со балистите кај селото Симница - Гостиварско каде бил убиен.

Во негова чест
--------------

Во Кичево, една фабрика за навојни жици е именувана по неговото име, а исто татка и една улица го носи токму неговото име.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 127.
2. ↑  „„ТАНЕ ЦАЛЕСКИ" АД – Македoнска Енциклопедија". 2018-10-11. Посетено на 2021-10-09.
3. ↑  „Тане Цалески, Кичево". *www.cartogiraffe.com*. Посетено на 2021-10-09.
**Трка Абу Даби** — велосипедска трка во и околу Абу Даби, Обединети Арапски Емирати, која се одржува секоја година од 2015.

Историја
--------

Претходно била дел од Азиската турнеја на UCI. Трката се одржувала во октомври, како една од последните трки во сезоната. Трката е организирана од *RCS Sport*, организаторот на Џиро д’Италија и на соседната Трка Дубаи.

Во 2015 година, UCI ја организирала првата „Меѓународна велосипедска гала" вечерта на затворањето на трката како прослава за крај на сезоната. Организаторите ја изразиле желбата да се приклучат на Светската турнеја. Во 2016 година започнала два дена по велосипедската гала, една недела по Светското друмско првенство во Катар.

Третото издание на трката била додадено на Светската турнеја 2017 и требало да се одржи на почетокот на сезоната, во февруари 2017.

Во 2019 година, Трката Абу Даби била споена со Трката Дубаи, станувајќи Трка ОАЕ.

Тек
---

Првите две изданија на трката биле составени од четири етапи; три од нив биле рамни и подобни за спринтерите и една со планинска завршница на Џабал Хафит. Завршната етапа е на тркалиштето околу Јас Марина, која се одржува на самрак.

Победници
---------

| Година | Победник | Второпласиран | Третопласиран |
| --- | --- | --- | --- |
| 2015  | COL Естебан Чавес  | ITA Фабио Ару  | NED Ваут Пулс  |
| 2016  | EST Танел Кангерт  | IRL Николас Роуш  | ITA Диего Улиси  |
| 2017  | POR Руј Кошта   | RUS Илнур Закарин  | NED Том Димулен  |
| 2018  | ESP Алехандро Валверде  | NED Вилко Келдерман  | COL Мигел Анхел Лопес  |

Наводи
------

1. ↑  „Abu Dhabi Tour 2015 - General Classification". *ProCyclingStats*. Посетено на 1 април 2015.
2. ↑  Браун, Грегор (22 декември 2014). „Abu Dhabi Tour added to 2015 race calendar". *Cycling Weekly*. Посетено на 1 април 2015.
3. ↑  Фаранд, Стивен (25 март 2015). „Inaugural Abu Dhabi Tour route announced". *Cyclingnews.com*. Посетено на 1 април 2015.
4. ↑  „Cycling's stars gather for end-of-season celebration held in Abu Dhabi". *cyclingnews.com*. Immediate Media Company. Посетено на 20 октомври 2016.
5. ↑  „UCI expands WorldTour to 37 events". *Cycling News*. Посетено на 2 октомври 2016.
6. ↑  „The UCI reveals expanded UCI WorldTour calendar for 2017". *UCI*. Посетено на 2 октомври 2016.
7. ↑

Надворешни врски
----------------

* Матична страница  (англиски)
* Достигнувања на *Cycling Archives*
* 

|  |  |  |  |
| --- | --- | --- | --- |
| 

| * п
* р
* у
Трка Абу Даби |
| --- |
|  |
| 
* 2015
* 2016
* 2017
* 2018

 |

 |
Војводите Тане Стојчев (нај лево) и Ѕоле Стојчев (вториот од лево) со свои четници во Леринско
**Тане Стојчев Кљанџев**, познат како **Тане Горничевски**, **Тане Ѕолев** и **Тане Грозни** — македонски револуционер, војвода на Внатрешната македонско одринска револуционна организација во Леринско.

Животопис
---------

Тане Стојчев е роден во леринското село Горничево (денес Кели, Грција). Во редовите на ВМОРО првостепено влегол како курир. Во терористичката група влегол заедно со Христо Иванов Мајсторчето од Лерин, Геле и Петре Попови од селото Трсје, Доре Минчев од Горничево, Ѕоле Стојчев од Баница и Дине Кљусов од Горно Врбени. Во 1901 година, прогонуван од властите, пребегал во Софија. Во 1902 година Стојчев се приклучил во четата на полковникот Јанков и пристигнал во Леринско. По смртта на Георги Папанчев станал реонски војвода во Леринско.

За време на Илинденското востание, Стојчев го раководел Леринскиот револуционерен реон, заедно со Лечо Настев и Алексо Џорлев. Во неговата чета имало 250 лица вооружени со ловџиски пушки од марката „Гра" и секири: 17 лица од Церово со војводата Стефан Гошев, 42 лица од Баница со Ѕоле Стојчев и Нацо Кочев, 25 лица од Горничево со Дине Ташеминов, 14 лица од Борешница со Атанас Попов, 13 лица од Росен, 50 лица од Воштарани со Минче и Русе Ангеловски, 30 лица од Пателе со Васил Каленџиев. За време на почетокот на востанието тие ги прекинале телеграфските жици помеѓу Лерин, Суровичево и Воден, го нападнале турскиот аскер во Пателе, а се бранеле во Суровичево.

По востанието тој бил еден од малкуте војводи, кои останале во Македонија и придонеле за обновување на активностите на организацијата во Воденско и Леринско.

На 11 март 1905 година соединетите чети на Тане Стојчев и Ѕоле Стојчев (Атеш паша) дале голем отпор кон османлиските војски и башибозук кај селото Жерви (денес Зерви, Егејска Македонија), во кои Турците дале многу жртви. Разбеснети од поразот, Турците го запалиле целото село Жерви, во кое од 45 куќи останале само 4, а 54 лица биле убиени. Тане Војвода загинал заедно со тројца четници во борба со османлиските војски на крајот на јуни 1907 година помеѓу селата Чеган (денес Агиос Анастасиос, Егејска Македонија) и Горничево.

Наводи
------

|  |  |
| --- | --- |
| Ризница | „Тане Стојчев" на Ризницата ? |

1. ↑  Тзавелла, Христофор. Дневник на костурския войвода Лазар Киселинчев, София, 2003, стр.138.
2. ↑  Псевдонимите на ВМРО, Ангел и Христо Узунови, Серија, „Архивата на Ангел Узунов", Државен Архив на Република Македонија, Скопје, 2015, стр. 87
3. ↑  Николов, Борис. ВМОРО - псевдоними и шифри 1893-1934, Звезди, 1999, стр.30, 95
4. ↑  Марков, Георги Христов. „Хрупищко", Хасково, 2002, стр. 134.
5. ↑  Спомени на Георги Попхристов
6. ↑  Николов, Борис Й. Вътрешна македоно-одринска революционна организация. Войводи и ръководители (1893-1934). Биографично-библиографски справочник, С. 2001, с. 78.
7. ↑  Христо Силянов, Освободителните борби на Македония, Том I, стр.309]
8. ↑  Спомени на Георги Попхристов
9. ↑  Куманов, Милен. „Македония. Кратък исторически справочник", София, 1993.
Друг поглед на улицата Севил Роу
**Севил Роу** (англ. *Savile Row*) е улица во реонот Вестминстер во Централен Лондон, паралелна на Риџент Стрит помеѓу Кондуи Стрит на северниот крај и Виго Стрит на јужниот. Улици кои ја поврзуваат се Бурлингтон Плејс и Бурлингтон Гарденс.

Улицата е главен центар на традиционално кројаштво по мера. Меѓу славните клиенти можат да се наведат Кралското семејство, Винстон Черчил, Хорацио Нелсон и многу други. Голем број од кројачите се иматели на Кралски Повластици.

Кројачи
-------

Кројачки работилници на Севил Роу:

* Гивс & Хокс (бр.1)
* Килгур (бр.8)
* Џаспер Литман (бр.9)
* Деџ Скинер (бр.10)
* Х. Хантсман осн. 1849 (бр.11)
* Озвалд Боатенг (бр.12а)
* CAD и Dandy (бр.13)
* Ричард Андерсон (бр.13)
* Хенри Пул и Др. осн. 1806 (бр.15)
* Нортон & Синови осн. 1821 (бр.16)
* Морис Седвел осн. 1938 (бр.19)
* Велш и Џефрис (бр.20)
* Дејвис и Син осн. 1803 (бр.38)
* Џејмс и Џејмс (бр.38)
* Александар од Лондон (бр.39)
* Комели (бр.13)

Заради големата побарувачка на деловен простор на самиот Севил Роу, низа фирми се сместени веднаш до улицата, во кои спаѓаат Андерсон & Шепард (порано на бр.30, на 32 Олд Бурлингтон Стрит од март 2005), кошуларот „The Savile Row Shirt Company" и Ид и Рејвенскрофт осн. 1689 (8 Бурлингтон Гарденс).

Севил Роу се протега точно помеѓу две метро станици, Оксфорд Циркус на север и Пикадили Циркус на исток.

Историја
--------

Улицата Севил Роу била создадена со изградбата на Бурлингтоновиот Посед во 1695. Како и Корк Стрит, улиците тука биле именувани од самиот Лорд Бурлингтон - во овој случај, по неговата сопруга Леди Дороти Савил.

Во прво време Севил Роу бил населен од офицери и нивните семејства; меѓу првите кои живееле таму бил и Вилијам Пит Помладиот. За време на 1800-тите, благородништвото почнало да се интересира за педантна облека, по примерот на Бо Брамел (1778–1840). Тој бил клиент на кројачите на Бурлингтоновиот Посед, особено оние околу Корк Стрит, и веќе во 1803 некои кројачки работилници биле сместени на Севил Роу.

Занимливости
------------

* На Севил Роу бр.7 живеел Филеас Фог, јунакот на класикот *Пат околу светот за 80 дена* од Жил Верн.

Наворешни врски
---------------

* Официјалното мрежно место на Здружението на кројачи на Севил Роу (англиски)
* Севил Роу (англиски)
* Расположеност на продавниците Архивирано на 29 март 2007 г. (англиски)
**Спарта Б.В** е холандски производител на велосипеди со седиште во Апелдорн, која исто така произведувал мотоцикли и мопеди. Тој е најголемиот производител на електрични велосипеди во Европа.

Историја
--------

Спарта е основана во 1917 година и оттогаш произведува велосипеди. Определување на историјата на компанијата била да стане најголемиот холандски производител на мотоцикли по Втората светска војна и да стане најголемиот холандски производител на мопеди во 1970-тите. Во сегашното време, Спарта е позната по производство на Е-велосипеди. 

### Основањето

Наводи
------


1. ↑  (холандски) History of Sparta (Sparta.nl)
**Страил страшен војвода** — македонска епска народна песна.

Содржина
--------

Пашата собрал страшна потера која го бркала војводата Страил. Тој се преоблекол како просјак, слегол во полето и застанал на една раскрсница чекајќи го пашата. Кога поминала потерата, сите му дале по една пара, а пашата дури пет пари при што го прашал просјакот дали го видел Страил војвода. Тогаш, Страил ја извадил сабјата и ја убил целата потера, а на пашата му го поштедил животот. Поради тоа, пашата го оставил Страил и понатаму да продолжи со ајдутството.

Наводи
------

1. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 86-89.
**Стоката и парите** (романски: *Marfa şi banii*) е романски филм од 2001 година, во режија на Кристи Пују кој е и автор на сценариото, заедно со Разван Радулеску. Главните улоги ги толкуваат: Александру Пападопол, Драгош Букур и Јоана Флора. На Канскиот фестивал во 2001 година, филмот бил номиниран за „Златната камера".

Содржина
--------

Овидиу е млад човек од Констанца кој заработува така што продава грицки и безалкохолни пијалаци од станот на своите родители. Тој сака да купи киоск и така да ја прошири работата, но нема пари за тоа. Тогаш, локалниот мафијаш му нуди голема сума пари за едноставна работа: да однесе една торба во Букурешт....

Наводи
------

1. ↑  HRT, Roba i novac, rumunjski film (пристапено на 20.1.2020)
| 
Поврзано |
| --- |
| * Настани во 443 година
* Државни водачи по година
 |

Ова е **список на државни водачи, премиери, и други водачи**  во **443** година. 
Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Смртта на мајката на Југовиќи** (српски: *Смрт мајке Југовиһа*) е српска епска (јуначка) песна.

Содржина
--------

Откако деветте браќа Југовиќ и нивниот татко, старецот Југ-Богдан заминале во Косовската битка, мајката го моли Бога да ѝ даде очи соколови и лебедови крила за да појде на Косово и да ги види своите синови и мажот. Господ ја послушува нејзината молитва и таа одлетува на Косово, наоѓајќи ги сите десетмина мртви. Покрај нив се нивните копја, на копјата стојат девет соколи, а околу нив девет коњи и девет лавови. Тогаш, соколите, коњите и лавовите започнуваат да пискаат и да вреват, но мајката издржува и не пушта ниту солза, туку ги зема нив и се враќа во дворецот. Оддалеку ја здогледуваат деветте снаи, кои веднаш почнуваат да плачат, заедно со деветте деца-сирачиња, но повторно, мајката се воздржува и не пушта ниту солза.

Изутрината, во дворецот долетуваат два крвави гаврана, кои во клуновите носат една рака, со златна бурма на прстот. Мајката ја превртува раката и ја прашува снаата, прашувајќи ја, дали ја познава раката. Снаата одговара дека, според бурмата, може да препознае дека тоа е раката на својот маж, Дамјан. Тогаш, мајката ја зема раката во прегратка и тивко ја прашува, каде растела, а каде била растргната, истовремено одговарајќи си самата на себе дека раката растела во нејзината прегратка, а дека била растргната на Косово. Во тој миг, нејзиното срце не издржува и таа умира од жал за своите девет синови и за својот маж.

Наводи
------

1. ↑  *Junačke narodne pesme*, Rad, Beograd, 1959, стр. 64-66.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 166-168.
Парна машина во Германија од произведителот Сименс
**Турбина** е вртежна машина (струен мотор), која со помош на струја флуид се претвора во струјна енергија и во механичка работа. Со други зборови, во турбината произведената вртежна сила се претвора во различна енергија и во механичка работа.

Основна градба на турбината
---------------------------

Сите турбини градени се од подвижен дел кога проток на флуиди го врти-роторот, и неподвижниот дел - статорот, кој го држи роторт и му го овозможува неговото обртно движење и произведување на механичка работа.

Поделба на турбината
--------------------

### Работен флуид

Зависно од врстата на флуидот кој се користи како работен медиум, односно со што се произведува вртежна сила, турбината може да се подели на:

* хидраулична турбина (флуидот е од вода) - водена
* воздушна турбина (флуидот е од воздух) - воздушен
* парна турбина (флуидот е од водена пареа) - парен
* гасна турбина (флуидот е од гас) - гасен

### Намена

Во зависност од тоа за што се користи механичката работа, турбината се употребува за следните цели:

* Мелница за мелење
	+ Воденица за мелење жито
	+ Ветерница за мелење жито и наводнување
* Машина
* Електричен генератор за производство на електрична струја
	+ генератори за производство на еднонасочна струја
	+ генератори за производство на наизменична струја
**Усни Доко** (албански: *Usni Doko*; Охрид, 17 јуни 1933

 – Белград,  2005
) — македонски и југословенски кајакар.

Животопис
---------

Доко е роден во Охрид на 17 јуни 1933 година. Настапувал заедно со Рамиз Зекир каде заедно членувале во ВК „Стрмец" во Охрид, каде што во 1948 година учествувале на првенствата на Југославија во кајак двосед
(К–2) на мирни води. Освоиле прво место на 1000 м во 1952, три први места на 500, 1.000 и 10.000 м, а во К–4 на 500 м второ место во 1953 година. Во екипна конкуренција освоил: второ во 1950 и 1952, прво во 1954 и три трети места во 1948, 1949 и 1953 година. Настапувал за Репрезентацијата на Југославија на Светското првенство на мирни води во Макон, Франција, во 1954 година, а во К–4 го освоил деветтото место. Скоро сите настапи ги имал со Рамиз Зекир. Бил прогласуван и за спортист на годината.

Наводи
------

1. ↑  Мицковиќ, Миодраг (12 октомври 2007). „СТИЛ: Спортот низ времето". Утрински Весник. Посетено на 2009-12-01.
**Смртта ѝ прилега** (англиски: *Death Becomes Her*) — американски филм, во режија на Роберт Земекис. Главните улоги ги толкуваат Мерил Стрип и Брус Вилис.

Содржина
--------

Две жени, едната авторка на прирачници за убавина а другата вообразена глумица, се караат околу тоа која е попривлечна. Тие не можат да одолеат да не го земат магичниот напиток којшто гарантира вечна младост и убавина. Но, на нивно големо изненадување, откриваат дека ѓаволскиот напиток има неочекувани разорни и морбидно-смешни споредни ефекти.

Наводи
------

1. 1 2  „Смртта ѝ прилега", *Антена*, број 952, 23.9.2016, стр. 24.
**Средноегипетски јазик** — третата фаза од развојот на египетскиот јазик кој се зборувал од 2000 п.н.е. до 1300 п.н.е.

Иако овој јазик се развил во доцниот египетски јазик сепак тој останал во употреба како стандарден јазик сè до 4 век. Како таков, тој е карактеризиран како класичен јазик и привлекол најмногу внимание на египтолозите. Покрај тоа што е познат преку египетските хиероглифи, јазикот се пишувал и со ракописно египетско писмо.

За процесот на разбирање на јазикот придонел Адолф Ерман и неговата школа. Тој исто така објавил и граматика на е средноегипетскиот јазик во 1894. Во XX век египтолозите заклучиле дека јазикот е истражен сосема и се осврнале кон стариот египетски јазик.

Наводи
------

* A. H. Gardiner: *Egyptian Grammar, Oxford*, 1927, 3rd ed. 1957.

Поврзано
--------

* Доцноегипетски јазик
* Египетски јазик

|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
**Смолфут** (англиски: *Smallfoot*) е американски анимиран филм од 2018 година, во режија на Кери Керкпатрик, кој е и автор на сценариото (заедно со Клер Сера), засновано врз книгата „Траги од Јети" (*Yeti Tracks*) на Серхио Паблос. Гласовите ги позајмуваат: Ченинг Тејтум, Џејмс Корден, Зендаја, Комон, Леброн Џејмс, Дени де Вито, Џина Родригес, Јара Шахиди, итн.

Синопсис
--------

Високо на Хималаите се наоѓа село во кое живеат Јети. Нивниот живот се заснова врз низа закони, напишани на камени плочи, а за строгото почитување на законите се грижи Чуварот на камењата (гласот на Комон). Еден ден, Миго (гласот на Тејтум) среќава човек, но никој во селото не верува во неговата приказна, зашто во камените плочи е запишано дека не постои такво нешто. Единствено му веруваат неколку млади Јети, предводени од Мичи (гласот на Зендаја), ќерката на Чуварот на камењата. Миго слегува во едно село и го грабнува Перси (гласот на Корден), поранешен славен водител на емисии за животни, чија слава веќе е згасната. Потоа, Миго се враќа во селото и на сите им го покажува човекот кого го нарекуваат Смолфут, а тој е воодушевен од откритието кое повторно ќе го направи славен. Меѓутоа, појавата на човекот го загрозува древниот поредок во селото. Поради тоа, Чуварот на камењата му ја открива тајната на Мико: камењата и законите напишани на нив се лажни, со цел жителите на селото да се заштитат од лошите луѓе. Притоа, тој го убедува Мико да каже дека не постои Смолфут. Тогаш, Мичи го враќа Перси во големиот град, а Мико и нејзините другари одат да ја спасат неа. Таму, Мичи е воодушевена од глетката, но луѓето се исплашени од неа и полицијата настојува да ја зароби. Во последен миг, благодарение на Мико и на Чуварот на камењата, Мичи и нејзините другари успеваат да се спасат, а Перси го спасува Мико од полициската потера. Горе во селото, Чуварот на камењата им ја кажува на жителите вистината за лажните закони, а потоа, сите Јети слегуваат во градот, со намера да им покажат на луѓето дека не се чудовишта.

Наводи
------

1. ↑  IMDb, Smallfoot (2018) (пристапено на 22.12.2018)
**Стадионот „Борис Трајковски"** се наоѓа во населбата Маџари во Општината Гази Баба во Скопје, Македонија. Стадионот е дом на ФК Маџари Солидарност, исто така, овде настапува и ФК Тетекс, а претходно во сезоните 2013/14 и 2014/15 настапувал и ФК Еуромилк Горно Лисиче. 
Посветен е на Борис Трајковски, кој бил вториот претседател на Македонија.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |


|  |  |
| --- | --- |
| Stub icon | *Оваа статија од областа на спортот е никулец. Можете да помогнете со тоа што ќе ја проширите.** п
* р
* у
 |
|  |
| --- |
| **II Средоземни игри Барселона 1955** |
| **Град домаќин** | Барселона, Шпанија |
| **Број на држави** | 10 |
| **Број на спортисти** | 900 |
| **Број на спортови** | 20 |
| **Број на натпревари** | 102 |
| **Отворање** | {{{Отворање}}} |
| **Затворање** | 25 јули 1955 |
| **Стадион** | Олимписки стадион |
|

**II Средоземни игри** се одржале во Барселона, Шпанија. На игрите учествувале 900 спортисти (сите мажи) од 10 земји-учеснички. Настанот се одржал од 16 до 25 јули 1955.

Свечените церемонии на игрите се одржале на Олимпискиот стадион, кој бил изграден за одржување на светската изложба во 1927, а градот со овој стадион бил кандидат за домаќин на Олимписките игри во 1936. На овој стадион, биле одржани свечените церемонии на Летните олимписки игри - 1992.

На овие Средоземни игри, за првпат бил употребен симболот, амфора исполнета со вода од Средоземното Море.

Италијанскиот стрелаќки тим на Средоземните игри во 1955 година.

Освојувачи на медали
--------------------

Табелата е составена според бројот на освоени златни медали. При ист број на златни медали, се зема предвид вкупниот број на сребрени, а потоа и вкупниот број на бронзени медали. При еднаков број на освоени златни, сребрени и бронзени медали, местото е исто за сите земји со ваков резултат, при што во табелата се подредени по азбучен редослед. Овој систем го користи и МОК.

|  |  |  |  |  |  |
| --- | --- | --- | --- | --- | --- |
|  Место  | Земја | Злато | Сребро | Бронза | Вкупно |
| 1 |  Франција | 39 | 29 | 31 | 99 |
| 2 |  Италија | 32 | 27 | 22 | 81 |
| **3** |  Шпанија (домаќин) | **12** | **15** | **18** | **45** |
| 4 | Египет Египет | 9 | 20 | 17 | 46 |
| 5 |  Турција | 8 | 3 | 3 | 14 |
| 6 |  Грција | 1 | 7 | 8 | 16 |
| 7 | Либан Либан | 1 | 1 | 4 | 6 |
| 8 | Сирија Сирија | 0 | 0 | 1 | 1 |
| Вкупно | 102 | 102 | 104 | 308 |

Надворешни врски
----------------

* Меѓународен комитет на Средоземните игри Архивирано на 3 февруари 2007 г.
* Резултати од Средоземните игри на **gbrathletics** Архивирано на 12 април 2009 г.

|  |  |  |  |
| --- | --- | --- | --- |
| 

| * п
* р
* у
Средоземни игри |
| --- |
|  |
| 
* Александрија 1951
* Барселона 1955
* Бејрут 1959
* Неапол 1963
* Тунис 1967
* Измир 1971
* Алжир 1975
* Сплит 1979
* Казабланка 1983
* Латакија 1987
* Атина 1991
* Лангдок-Русијон 1993
* Бари 1997
* Тунис 2001
* Алмерија 2005
* Пескара 2009
* Мерсин 2013
* Тарагона 2018
* *Оран 2022*

 |

 |
**Стаклениот лиценцијат** (шпански: *El licenciado Vidriera*) - расказ на шпанскиот писател Мигел де Сервантес, дел од збирката „Примерни новели".

Содржина
--------

Двајца благородници, студенти на Универзитетот во Саламанка, случајно сретнале едно дете (Томас Родаха), кое го напуштило својот дом со желба да студира во Саламанка. Тие го зеле детето како свој слуга, а тоа се покажало како многу вредно и паметно. Потоа, Томас сретнал еден капетан и со него заминал во Италија, каде посетил повеќе градови, потоа заминал во Фландрија и најпосле се вратил во Саламанка, каде ги завршил студиите по право. Тогаш, во градот пристигнала една дама со сомнителен морал, која се вљубила во Томас, но тој не покажувал никаков интерес кон неа. За да го освои, дамата направила „волшебен" пијалак од кој Томас се разболел. Сепак, лекарите успеале да го излечат, но тој станал душевно болен, замислувајќи си дека е направен од стакло, поради што не дозволувал никому да му се приближува. Секаде каде ќе се појавел, Томас бил следен од многу луѓе, кои му прашувале прашања од разни области, а тој секогаш давал мудри одговори, така што гласот за него се проширил низ целата Кастиља. По две години, еден свештеник успеал да ги излечи Томас од лудилото и тој заминал на дворот, со цел да најде работа како правник, но луѓето продолжиле да го следат, поставувајќи му разни прашања. Поради тоа, тој го напуштил главниот град и заминал во Фландрија, каде се прославил како војник, а таму и умрел.

Наводи
------

1. ↑  Miguel Servantes, *Uzorne priče*. Beograd: Rad, 1963, стр. 106-136.
**Смитов број** — сложен број кај којшто збирот на цифрите е еднаков на збирот на цифрите на неговиот прост делител. На пример, 378 = 2 × 3 × 3 × 3 × 7 е Смитов број, бидејќи 3 + 7 + 8 = 2 + 3 + 3 + 3 + 7. Во случај кога делителот е повеќецифрен број, тогаш секоја од цифрите се зема предвид одделно. На пример, 22 се разложува на 2 и 11 и има три цифри: 2, 1, 1. Оттука, 22 е Смитов број затоа што 2 + 2 = 2 + 1 + 1.

Низата на првите Смитови броеви гласи:

4, 22, 27, 58, 85, 94, 121, 166, 202, 265, 274, 319, 346, 355, 378, 382, 391, 438, 454, 483, 517, 526, 535, 562, 576, 588, 627, 634, 636, 645, 648, 654, 663, 666, 690, 706, 728, 729, 762, 778, 825, 852, 861, 895, 913, 915, 922, 958, 985, 1086, … (низа A006753 во OEIS)
Смитовите броеви се именувани по Алберт Вилански од Универзитетот Лихај. Тој ја забележал особеноста на телефонскиот број 493-7775 на неговиот зет Харолд Смит:

4937775 = 3 × 5 × 5 × 65837, каде 4 + 9 + 3 + 7 + 7 + 7 + 5 = 3 + 5 + 5 + 6 + 5 + 8 + 3 + 7 = 42.

Особености
----------

Вејн Мекданиел во 1987 докажал дека има бесконечно многу Смитови броеви.
Бројот на Смитови броеви помали од 10*n* за *n*=1,2,… изнесува:

1, 6, 49, 376, 3294, 29928, 278411, 2632758, 25154060, 241882509, … (низа A104170 во OEIS)
Два последователни Смитови броеви (на пример, 728 и 729 или 2964 и 2965) се нарекуваат **Смитови браќа**. Не е познато колку Смитови браќа постојат. Почетните членови на најмалата Смитова низа *n* за *n*=1,2,… се:

4, 728, 73615, 4463535, 15966114, 2050918644, 164736913905, … (низа A059754 во OEIS)
Смитовите броеви може да бидат пресметани како производ со множител чиишто цифри се единици. Најголемиот познат Смитов број заклучно со 2010 година изнесува:

9 × R1031 × (104594 + 3×102297 + 1)1476 ×103913210
каде R1031 е број чиишто цифри се единици еднаков на (101031−1)/9.

Поврзано
--------

* Сложен број

Наводи
------

1. 1 2  Sándor & Crstici (2004) p.383
2. ↑  
McDaniel, Wayne (1987). „The existence of infinitely many k-Smith numbers". *Fibonacci Quarterly*. **25** (1): 76–80. Zbl 0608.10012.
3. ↑  Sándor & Crstici (2004) p.384
4. ↑  Shyam Sunder Gupta. „Fascinating Smith Numbers".

Надворешни врски
----------------

* „Smith Number" од Ерик В. Вајсштајн — MathWorld (англиски)

* Shyam Sunder Gupta, Fascinating Smith numbers.
* Copeland, Ed. „4937775 – Smith Numbers". *Numberphile*. Brady Haran. Архивирано од изворникот на 2015-02-18. Посетено на 2015-04-01.
**Строфа** (грчки: *στροφή* - „свртува, витка, вртење") — организирана комбинација од стихови, што закономерно се повторуваат во една песна. По правило, во поетските текстови стиховите се римуваат еден со друг според определен ред. Во литературата се среќаваат и поетски текстови без римa, таканаречени *бели стихови*.

Најмалку 2 стиха може да образуваат строфа. Има неколку видови строфи според бројот на стиховите што ги содржат:

* 2 стиха - дистих
* 3 стиха - терцина/терцет/хаику/тристих
* 4 стиха - квартина/катрен
* 5 стиха - квинта/квинтила
* 6 стиха - секстина
* 7 стиха - септина
* 8 стиха - октава
* 9 стиха - нона, специфичен вид (ababbcbcc) - (Спенсерова строфа)
* 10 стиха - децима
* 14 стиха - Онегина строфа

Наводи
------

1. ↑  *Macedonian-Thesaurus\_MKD*[*мртва врска*] babylon - Free Online Dictionary

  

 *Оваа статија поврзана со поезија е никулец. Можете да помогнете со тоа што ќе ја проширите*.
Типичен изглед за претставничка на турбофолкот — Цеца Ражњатовиќ (Величковиќ)
**Турбофолк** — музички жанр што настанал во Југославија во 1980-те години. Настанал под влијание на популарните поп-фолк изведувачи од 80-те, како што е Лепа Брена, Весна Змијанац и Драгана Мирковиќ. Врвот на популарноста го достигнал во 1990-те години од минатиот век, а најголема турбофолк-продукција настанала во Србија. Како последица на економската криза, национализмот и падот на сите вредности во општеството турбофолкот го најде своето место кај балканските народи кои на овој начин добија евтина забава. Имал силно влијание на поп-фолк и техно-фолк музиката во поранешните југословенски републики, но и во некои други земји, како Бугарија.

За турбофолкот се вели дека е кафеанска музика, а посебно популарен е називот "народњаци", како за музиката, така и за изведувачите. Терминот **турбофолк** прв го употребил пејачот Рамбо Амадеус. Некои музички аналитичари сметаат дека турбофолкот всушност е уништил народната песна на народите од Балканот и од народна музика со висок квалитет направил новокомпонирана песна без критериум како во музичка така и во текстуална смисла.

Турбофолкот настанал од поп-фолкот, под големо влијание на модерните стилови. Всушност, овој мелос е мешавина од српска етно музика и ромска музика, а се чувствува и влијание на арапска, турска и грчка народна музика..

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |